b'\n_START_ARTICLE_\nSv. Ciril in Metod stopita na slovansko zemljo\n_START_SECTION_\nPovzetek\n_START_PARAGRAPH_\nSlovani so zbrani okrog \xc5\xbertvenika, sve\xc4\x8denik daruje \xc5\xbegalni dar poganskim bogovom. Nad njimi to\xc5\xbeijo Dobri duhovi: bedna slepota, ki ne spozna pravega Boga, nesre\xc4\x8dno ljudstvo, ki moli stvari, \xc5\xbege darove v slavo hudi\xc4\x8da in pekla, se vdaja strastem, pohoti, ne\xc4\x8distosti. Hudobni duhovi se veselijo: med Slovani je njihova mo\xc4\x8d \xc5\xa1e neokrnjena, saj zaslepljeno ljudstvo ne ve, da samo drvi v pogin. Toda Dobri duhovi in Angel slovanskega rodu Zlim napovejo konec njihovega trino\xc5\xa1tva: no vzhodu se bliska lu\xc4\x8d, vzdiguje se sveti kri\xc5\xbe! Prika\xc5\xbeeta se sv. Ciril in Metod. Kot sinova slovanske matere sta pri\xc5\xa1la z \xc5\xbeeljo, da bi brate iztrgala iz krempljev pekla. \xc4\x8cudovita de\xc5\xbeela je to, a \xc5\xa1e lep\xc5\xa1a bo, ko bo vse pre\xc5\xa1inila ena vera, ko se bo spo\xc5\xa1tovala ena svetost in ko bo en Kristusov namestnik zavladal vsem. Brata dvigneta kri\xc5\xbe in prosita bo\xc5\xbeje pomo\xc4\x8di pri svojem poslanstvu: ko bo Kristus spet pri\xc5\xa1el na zemljo, da jo sodi pravi\xc4\x8dno in brez milosti, naj bo ves slovanski rod postavljen na bo\xc5\xbejo desnico, da bomo vsi zdru\xc5\xbeeni v nebe\xc5\xa1ki slavi!'